Titian Takdir

Titian Takdir merupakan sebuah siri drama televisyen Malaysia 2020 arahan Nazir Jamaluddin lakonan Syazuwan Hassan, Nadia Brian, Farhanna Qismina dan Fimie Don, Atiq Azman. Siri ini memulakan tayangan perdana di Slot Lestary TV3 bermula 9 Januari 2020 hingga 6 Februari 2020 menggantikan Kampung People.

Sinopsis 
Kisah empat adik beradik Latifah (Along), Nazmi (Angah), Ayoi dan Aisyah yang kehilangan ibu sejak kecil. Mereka terpaksa tinggal dengan ibu saudara meraka, Mak Ngah Yun dan nenek mereka, Wan Jah tanpa belaian kasih sayang dan penuh kebencian. Akhirnya mereka dihantar ke rumah anak yatim.

Kerana kesempitan hidup, adik bongsu mereka Aisyah terpaksa diserahkan kepada keluarga angkat iaitu Datuk Jufri dan Datin Rina. Sejak itu mereka terpisah.

Meningkat dewasa, Angah cuba menyatukan kembali adik beradik yang terpisah. Aisyah menggangap dia sudah tidak ada lagi adik beradik dan mahu dikenali sebagai Karina, seorang artis.  Along kini bekerja dengan Dr Kamil di sebuah klinik. Ayoi pula menjadi seorang samseng.

Pelakon

Pelakon utama
 Farhanna Qismina sebagai Aishah/Karina
 Nadia Brian sebagai Latifah (Along)
 Syazuwan Hassan sebagai Nazmi (Angah)
 Fimie Don sebagai Ayoi
 Atiq Azman sebagai Eddie

Pelakon pembantu
 Mahmud Ali Bashah sebagai Datuk Jufri
 Emelda Rosmila sebagai Datin Rina
 Balkisyh Semundur Khan sebagai Mak Ngah Yun
 Normah Damanhuri sebagai Wan Jah
 Zarynn Min sebagai Wati
 Fazren Rafi sebagai Dr Kamil
 Bella Dowanna sebagai Mimi
 Asyiqin Zaed sebagai Izan

Pelakon kanak-kanak
 Putri Syahadah Nurjannah sebagai Along kecil
 Syamim Razi sebagai Nazmi kecil
 Habiel Lutfillah sebagai Ayoi kecil
 Dhia Irdina sebagai Aisyah kecil

Penerbitan
Penggambaran dijalankan pada Oktober 2019. Untuk menjayakan watak Aishah dan Karina, Sweet Qismina mewarnakan rambutnya berwarna merah jingga.

Rujukan

Drama Melayu 2020
Rancangan TV3